**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Grozījumi Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – projekts) atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Augstskolu likuma 55.panta pirmās daļas 3.punktu, doktora studiju programmas īstenošanā piedalās ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti attiecīgajā nozarē. Zinātniskās darbības likuma 10.panta ceturtā daļa nosaka, ka habilitētajiem doktoriem ir attiecīgās zinātnes nozares doktora tiesības. Ministru kabineta 2013.gada 16.aprīļa noteikumu Nr.202 “Kārtība, kādā izsniedz valsts atzītus augstāko izglītību apliecinošus dokumentus” 5.pielikums “Doktora diploms” paredz, ka tiek piešķirts zinātnes nozares doktora zinātniskais grāds zinātnes apakšnozarē, tas ir doktora grāds tiek piešķirts zinātnes nozarē. Doktora zinātniskā grāda piešķiršanas (promocija) kārtība (turpmāk – promocija) noteikta Zinātniskās darbības likuma 11.pantā. Saskaņā ar šā panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma; 2) programmas īstenošanā iesaistīti vismaz trīs Latvijas Zinātnes padomes apstiprināti eksperti; 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi). Ņemot vērā minēto, ka doktora grāds tiek piešķirts zinātnes nozarē un MK noteikumi paredz promocijas tiesības zinātņu nozarēs, projekts ir izstrādāts, lai deleģētu promocijas tiesības zinātnes nozarē.Tiesiskā regulējuma mērķis ir piešķirt promocijas tiesības pedagoģijā Rēzeknes Augstskolai un ekonomikā un juridiskajā zinātnē sabiedrībai ar ierobežotu atbildību “Baltijas Starptautiskā akadēmija”, tādējādi, nodrošinot tām doktora studiju programmu īstenošanu.Ar projektu tiks deleģētas promocijas tiesības Rēzeknes Augstskolai – pedagoģijas zinātnes nozares apakšnozarēs “Nozaru pedagoģija” un “Sociālā pedagoģija”.Rēzeknes Augstskola ar 2015.gada 27.janvāra vēstuli Nr.4.13/474 lūdz ministriju rosināt grozījumus MK noteikumos ar mērķi deleģēt tai promocijas tiesības pedagoģijas zinātnes nozarē (skatīt anotācijas pielikumu (datne:IZManotp1\_promocija.RA). Piešķiramais grāds: doktora grāds pedagoģijā (dr.paed).Rēzeknes Augstskola īsteno akreditētam studiju virzienam “Izglītība, pedagoģija un sports” atbilstošu doktora studiju programmu “Pedagoģija” (Studiju akreditācijas komisijas 2013.gada 19.jūnija lēmums Nr.179); akreditēts līdz 2019.gada 18.jūnijam; studiju virziena akreditācijas lapas Nr.177. Doktora studiju programmas kods ir 51 142.Rēzeknes Augstskolas doktora studiju programmas ”Pedagoģija” īstenošanā ir iesaistīti 6 Latvijas Zinātnes padomes eksperti: Dr.paed. Velta Ļubkina (termiņš, līdz kuram piešķirtas Latvijas Zinātnes padomes eksperta tiesības - 2015.gada 20.decembris), Dr.paed. Ilga Prudņikova (2016.gada 23.maijs), Dr.paed. Svetlana Ušča (2017.gada 10.jūlijs), Dr.paed. Aivars Kaupužs (2017.gada 18.septembris), Dr.habil.paed. Irēna Žogla (2018.gada 16.aprīlis), Dr.paed. Sarmīte Tūbele (2018.gada 19.februāris) (ekspertu datubāze <http://www.lzp.gov.lv/eksperti/index.php>).Latvijas Zinātnes padome ar 2015.gada 21.janvāra vēstuli Nr.1/4.N-1 sniegusi pozitīvu atzinumu par promocijas tiesību deleģēšanu Rēzeknes Augstskolai pedagoģijas zinātnes nozares apakšnozarēs “Nozaru pedagoģija” un “Sociālā pedagoģija”.Rēzeknes Augstskolas doktora studiju programmas pētījumu bāze ir tieši saistīta ar starpdisciplināriem pētījumiem, nozīmīgu sabiedrības atveseļošanas un sociālās integrācijas problēmu un pilsoņu vispārējās labklājības nodrošinājuma risinājumu meklējumiem, pamatojoties uz iekļaujošās izglītības principiem. Doktora studiju programmai izvirzīti divi mērķi, kur tieši specifiskais mērķis pamato iekļaujošās izglītības pieeju: nodrošināt tehnoloģisko izcilību un inovāciju pārnesi socializācijas, resocializācijas un cilvēkdrošības (it sevišķi cilvēku ar attīstības traucējumiem, invalīdu, sociālā riska grupu cilvēku) jautājumu risināšanai Latgales reģionā un Latvijā kopumā. Latvijas Nacionālais attīstības plāns 2014.-2020.gadam kā vienu no galvenajiem uzdevumiem nosaka iekļaujošās izglītības attīstību. Izglītības attīstības pamatnostādnes 2014.-2020.gadam paredz, ka izglītības attīstības politikas virsmērķis ir kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei. Doktora studiju programma pedagoģijas zinātnē ir starpnozaru un koncentrējas uz nozaru pedagoģijas, speciālās pedagoģijas un sociālās pedagoģijas apakšnozarēm, balstīta uz iekļaujošās izglītības principiem, kas nodrošina pētnieciskās, intelektuālās un akadēmiskās kompetences specifiskos virzienos, kā speciālā izglītība un iekļaujošā izglītība, sociālā pedagoģija profesionālās un sociālās rehabilitācijas aspektā u.c. Doktora studiju programmas īstenošana veicina Latvijas Nacionālā attīstības plānā 2014.-2020.gadam un Izglītības attīstības pamatnostādnēs 2014.-2020.gadam izvirzīto uzdevumu izpildi.Ar projektu tiks deleģētas promocijas tiesības sabiedrībai ar ierobežotu atbildību “Baltijas Starptautiskā akadēmija” – ekonomikas un juridiskās zinātnes nozarēs.Sabiedrība ar ierobežotu atbildību “Baltijas Starptautiskā akadēmija” ar 2014.gada 3.jūnija vēstuli Nr.1128/V un 2015.gada 8.septembra vēstuli Nr.31-3256 lūdz ministriju rosināt grozījumus MK noteikumos ar mērķi deleģēt tai promocijas tiesības ekonomikas un juridiskās zinātnes nozarēs (skatīt anotācijas pielikumu (datne:IZManotp2\_promocija.BSA).Sabiedrība ar ierobežotu atbildību “Baltijas Starptautiskā akadēmija” īsteno akreditētam studiju virzienam “Ekonomika” atbilstošu doktora studiju programmu “Reģionālā ekonomika un ekonomiskā politika” (Studiju akreditācijas komisijas 2013.gada 22.maija lēmums Nr.20); akreditēts līdz 2019.gada 21.maijam; studiju virziena akreditācijas lapas Nr.20. Doktora studiju programmas kods ir 51 310. Piešķiramais grāds: ekonomikas doktora zinātniskais grāds.Sabiedrības ar ierobežotu atbildību “Baltijas Starptautiskā akadēmija” doktora studiju programmas ”Reģionālā ekonomika un ekonomiskā politika” īstenošanā ir iesaistīti 7 Latvijas Zinātnes padomes eksperti: Dr.oec. Inna Stecenko (termiņš, līdz kuram piešķirtas Latvijas Zinātnes padomes eksperta tiesības – 2016.gada 27.jūnijs), Dr.oec. Tatjana Muravska (2016.gada 21.marts), Dr.oec. Tatjana Golubkova (2016.gada 17.oktobris), Dr.oec. Valērijs Roldugins (2016.gada 19.februāris), Dr.oec. Elita Jermolajeva (2016.gada 27.jūnijs), Dr.oec. Valērijs Praude (2016.gada 17.oktobris), Dr.oec. Ineta Geipele (2016.gada 12.decembris) (ekspertu datubāze <http://www.lzp.gov.lv/eksperti/index.php>).Sabiedrība ar ierobežotu atbildību “Baltijas Starptautiskā akadēmija” īsteno akreditētam studiju virzienam “Tiesību zinātne” atbilstošu doktora studiju programmu “Juridiskā zinātne” (Studiju akreditācijas komisijas 2013.gada 5.jūnija lēmums Nr.85); akreditēts līdz 2019.gada 4.jūnijam; studiju virziena akreditācijas lapas Nr.258. Doktora studiju programmas kods ir 51 380. Piešķiramais grāds: tiesību doktora zinātniskais grāds juridiskajā zinātnē.Sabiedrības ar ierobežotu atbildību “Baltijas Starptautiskā akadēmija” doktora studiju programmas ”Juridiskā zinātne” īstenošanā ir iesaistīti 7 Latvijas Zinātnes padomes eksperti: Dr.hab.iur. Anrijs Kavalieris (termiņš, līdz kuram piešķirtas Latvijas Zinātnes padomes eksperta tiesības – 2016.gada 27.jūnijs), Dr.iur. Vitolds Zahars (2017.gada 17.aprīlis), Dr.iur. Sandra Kaija (2016.gada 14.novembris), Dr.iur. Andrejs Vilks (2016.gada 14.maijs), Dr.oec. Aivars Endziņš (2016.gada 21.marts), Dr.iur. Valērijs Reingolds (2018.gada 18.jūnijs), Dr.iur. Jānis Teivāns-Treinovskis (2016.gada 27.jūnijs) (ekspertu datubāze <http://www.lzp.gov.lv/eksperti/index.php>).Latvijas Zinātnes padome ar 2014.gada 23.maija vēstuli Nr.1/4.N-57 sniegusi pozitīvu atzinumu par promocijas tiesību deleģēšanu sabiedrībai ar ierobežotu atbildību “Baltijas Starptautiskā akadēmija” ekonomikas un juridiskās zinātnes nozarēs. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Rēzeknes Augstskola un sabiedrība ar ierobežotu atbildību “Baltijas Starptautiskā akadēmija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V sadaļa - noteikumu projekts šīs jomas neskar*.

Izglītības un zinātnes ministre Mārīte Seile

Vizē:

Valsts sekretāre Līga Lejiņa

05.10.2015.

1154

L.Upīte, 67047816

Linda.Upite@izm.gov.lv